Zim-boer terug hof toe oor sy plaas | Maroela Media
Phillip Rankin en sy vrou Anita Foto: Tsvangirayi Mukwazhi/The Telegraph
Die Zimbabwiese tabakboer Phillip Rankin het weer die Harare-hooggeregshof genader en die polisiekommissaris-generaal van minagting van die hof beskuldig oor sy versuim om 'n vorige hofbevel uit te voer.
Die vorige hofbevel het polisiebeamptes opdrag gegee om plakkers van sy plaas te verwyder, nadat hy self in Januarie uitgesit is.
Plakkers het die plaashuis in die noordooste van Zimbabwe beset en voer aan die plaas behoort aan die Zimbabwe-gebore Britse dokter, Sylvester Nyatsuro. Nyatsuro bedryf 'n kliniek in Nottingham in Engeland.
Die polisie het Rankin in Januarie gedwing om sy plaas te verlaat. Beamptes het al sy meubels en persoonlike besittings verwyder en dit by 'n pakhuis gaan aflaai.
Polisiewagte het Rankin en sy vrou Anita verbied om na die plaas terug te keer.
Plakkers, wat nou al 'n paar maande lank in 'n kothuis op die plaas bly, het by die plaashuis ingetrek toe Rankin uitgesit is. Hulle is steeds daar.
Rankin was in Maart suksesvol met sy dringende aansoek by die hooggeregshof, dat Nyatsuro uitgesit moet word en hy na sy huis kan terugkeer. Prokureurs wat Rankin verteenwoordig, het gesê die polisie het egter die hofbevel geïgnoreer en geweier om die plakkers uit die huis te verwyder.
Talle persone vermoed Grace Mugabe, 'n vriendin van Nyatsuro se vrou Veronica, speel 'n rol in die grondgryp. Veronica doen aankope vir Grace in Engeland en keer gereeld terug na Zimbabwe. Grace en haar man, pres. Robert Mugabe, is verban uit Engeland.
Rankin se plaasimplemente is steeds op die plaas en hy sê hy wil terugkeer om verder te boer. Hy betaal steeds sy werkers. Hy kon hulle telefonies opdrag gee om die grootste deel van die tabak te oes wat nog in die grond was toe hy uitgesit is. Hy het dit in Harare verkoop. Rankin sê egter die siklus van sy tabakvervaardiging is ernstig geraak deur sy uitsetting en hy sal nie sy kostes kan verhaal nie.
Die polisie het ongewoon in die Rankin-saak opgetree. Die polisie het nie enige van die wit boere bygestaan tydens die duisende grondgrype ná 2000 nie, selfs nie eers toe die howe dit onwettig verklaar het nie, maar hulle het ook nie 'n aktiewe rol gespeel om grondbesetters te help, soos hulle met Rankin gedoen het nie.
Ongeveer 4 000 boere het hul plase en huise sedert 2000 verloor.
At van Jaarsveld
Gaan steek aan die brand wat jy nie kan kry swaer
Se maar net
Is dit ook ons voorland?
Daai is ons voorland hierfie Afrika. Noord…Oos…suid en wes gaan geplunder word en grond gryp gaan soon gr1. Lessies lyk ons kan ons reg maak vir slegter dinge
Dis nie n geval van as dit hier gaan gebeur nie, dit gaan binne kort gebeur. Is daar nie nou die dag n man amper keelaf gesny deur n klomp plakkers op sy plaas nie. Hierdie is verseker ons voorland. En moenie dink omdat jy in die stad of dorp bly jys veilig nie.
So terwyl ons in ons kommentare so wys is in ons waarnemings en toekimsvoorspellings…WAT GAAN ONS ACTUALLY DOEN…om dit te verhoed?